open-index/open-wikipedia-markdown huggingface dataset:
Taha Carım

**Taha Carım** (21. helmikuuta, 1914 – 9. kesäkuuta 1977)  oli turkkilainen diplomaatti, joka toimi useissa korkeissa viroissa Turkin ulkoministeriöissä ja jonka Armenialaisten kansanmurhan oikeudenmukaiset kommandot murhasivat Roomassa 1977.

## Elämäkerta
Carım syntyi vuonna 1914 Genevessä diplomaattiperheessä. Opintojensa päätyttyä Galatasarayn lukiossa hän jatkoi opiskelua Ranskassa ja valmistui Toulousen yliopistosta. Toisen maailmansodan aikana 29. lokakuuta 1941 Carım liittyi Turkin ulkoministeriöön ja alkoi työskennellä ministeriössä 36 vuotta aina kuolemaansa asti. Hän aloitti palvelunsa pääsihteeristössä ja hänet lähetettiin pian kaupalliselle osastolle, jossa hän nousi kolmanneksi sihteeriksi.

Vuonna 1948 Carım lähetettiin työskentelemään Ateenan Turkin konsulaattiin. Vuonna 1952, kun hän oli saanut ensimmäisen arvon ja hänet lähetettiin johtamaan Turkin Aleksandrian suurlähetystöä, ja samana vuonna hän aloitti Turkin pysyvän edustamisen Natossa. Vuonna 1957 Carım nimitettiin Turkin suurlähettilääksi Caracasiin, joka edusti Turkkia myös Haitissa, Ecuadorissa ja Kolumbiassa.

Vuosina 1960–1961 hän toimi suurlähettiläänä Karachissa ja vuosina  1961–1965 Ottawassa ja vuosina 1965–1976 Beirutissa. Vuonna 1971 ulkopoliittisessa akatemiassa pidetyssä armenialaisten ​​kysymyksiä käsittelevässä konferenssissa hän puhui vuosisatoja vanhasta turkkilaisten ja armenialaisten rinnakkaiselosta.

## Tausta
Carımin murha tapahtui kaksi vuotta sen jälkeen, kun armenialaisen militanttijärjestön Armenialaisten kansanmurhan oikeudenmukaiset kommandot olivat murhanneet Turkin Itävallan-suurlähettilään Daniş Tunalıgilin ja Turkin Ranskan-suurlähettilään İsmail Erezin. 

Taha Carım toimi suurlähettiläänä Pyhässä istuimessa 2. marraskuuta 1973 alkaen. Maaliskuussa 1977 armenialaiset militanttiryhmät uhkasivat tappaa hänet. Aiempien Turkin diplomaattien murhien vuoksi Turkin ulkoministeriö päätti lähettää turvallisuushenkilöstön Turkin diplomaattisiin edustustoihin. Jonkin aikaa myöhemmin suurlähettiläs Carım pyysi Italian poliisia lopettamaan turvallisuuspalvelun. Sen sijaan hän hankki itselleen pistoolin itsepuolustukseksi.

## Murha
Carım oli palaamassa asuinpaikkaansa 9. kesäkuuta 1977 Roomassa, kun kaksi tunnistamatonta aseistautunutta asemiestä ampui edestä ja takaa, eikä hänellä ollut mahdollisuutta puolustautua. Armenialaisten kansanmurhan oikeudenmukaisten kommandot ottivat murhasta vastuun.

## Lähteet
Osmo Anttila

**Osmo Antti Olavi Anttila**  (10. maaliskuuta 1926 Pori – 4. heinäkuuta 1992 Hattula) oli suomalainen kaupunkineuvos, joka toimi Hyvinkään kaupunginjohtajana.

Osmo Anttilan vanhemmat olivat varatuomari Frans Walter Anttila ja Elsa Sofia Niemi ja puoliso vuodesta 1947 lähtien Henny Inkeri Lilja. Anttila tuli ylioppilaaksi 1945 ja valmistui valtiotieteen maisteriksi Helsingin yliopistosta 1948. Hän oli Porin kaupungin työnvälitystoimiston osastonhoitaja 1948–1952 ja rakennuslautakunnan sihteeri 1952–1956 ja Lauritsalan kauppalanjohtaja 1956–1962. Hyvinkään kaupunginjohtajana Anttila toimi 1962–1989. Porin kaupunginvaltuuston jäsen Anttila oli 1954–1956. Kaupunkineuvoksen arvonimen hän sai vuonna 1983. Anttila oli HYKS:in liittovaltuuston jäsen noin 25 vuotta ja sen puheenjohtaja 1981–1988. Hän oli curlingin innokas harrastaja ja toimi muun muassa Suomen Curlingliiton puheenjohtajana.

## Lähteet

## Aiheesta muualla
* *Näin hallitaan Hyvinkäällä*, Helsingin Sanomat, 19.11.1978, s. 13.
Sähköinen hallinto

**Sähköinen hallinto** (e-government) on julkisen hallinnon Internet-käyttöliittymiä. Keskustelu sähköisestä hallinnosta on käyty noin vuodesta 1994. Vuosina 2010–2013 Euroopan komissio on lanseerannut New Digital Agenda for Europe- ja eGovernment Action Plan -suunnitelmat. Sähköisellä hallinnolla tavoitellaan tuottavuutta ja tehokkuutta. Sähköisen hallinnon rakentamisen alkuaikoina esiintyi ongelmia Internet-tiedonsiirron kapasiteetissa, poliittisessa sitoutumisessa siihen sekä poliittis-hallinnollisessa koordinaatiossa. Suurin ongelma viime vuosina on ollut tietotaito ja valmiudet käyttää palveluja ja
järjestelmiä.

## Lähteet

## Aiheesta muualla

*https://ec.europa.eu/digital-single-market/en/digital-agenda-europe-key-publications
*https://ec.europa.eu/digital-single-market/en/european-egovernment-action-plan-2016-2020
Baasi

**Baasi** () on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa pylväänjalusta. Se oli käytössä muissa pylväsjärjestelmissä paitsi doorilaisessa pylväsjärjestelmässä.

Baasi oli pylvään alin osa, joka tuki pylväänvartta ja lepäsi joko suoraan stylobaatilla tai stylobaatin ja baasin välissä olevalla plintillä eli aluslaatalla. Doorilaisissa pylväissä ei ollut kumpaakaan, vaan pylväänvarsi lepäsi suoraan stylobaatilla.

Joonialaisessa pylväsjärjestelmässä baasia oli kahta perustyyppiä: varhaisempi aasialainen eli samoslais-miletoslainen baasi ja siitä kehittynyt attikalais-joonialainen baasi. Aasialainen baasi kehittyi 500-luvulla eaa. Siinä oli *torus* (lat., ’patja’) ja sen alapuoleinen *skotia* eli koururengas (m.kreik. , lat. *scotia*). Attikalais-joonialainen baasi kehittyi Ateenassa 400-luvulla eaa. Siinä aasialaiseen baasiin oli lisätty alimmaiseksi toinen *torus*. Korinttilaisessa pylväsjärjestelmässä käytettiin attikalais-joonialaista baasia, josta se siirtyi edelleen roomalaiseen ja uusklassiseen arkkitehtuuriin.

## Lähteet

## Aiheesta muualla
Entablementti

**Entablementti** (< ), joskus *entablatuuri* (< ), on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa nimitys palkistolle. Siihen kuuluvat ylhäältä alaspäin korniisi, friisi ja arkkitraavi (epistyyli).

Entablementtiin kuuluivat käytännössä lähes kaikki pylväiden päällä ja katon alapuolella olleet osat lukuun ottamatta rakennuksen päätyjen päätykolmioita. Jokaisessa pylväsjärjestelmässä oli omanlaisensa entablementti, jossa sen osien mittasuhteet olivat suhteessa pylväiden mittasuhteisiin kyseisessä pylväsjärjestelmässä.

## Osat
Entablementin osat ovat:

* **[[Korniisi]]** – Palkiston ylin osa. Koostui vaakasuorasta *[[geison]]ista* eli kattolistasta ja mahdollisesti sen alapuolella olleesta hammaslistasta.
* **[[Friisi (arkkitehtuuri)|Friisi]]** – Palkiston keskimmäinen osa. Saattoi olla koristeltu reliefeillä. Doorilaisessa pylväsjärjestelmässä friisissä vuorottelivat *[[metooppi|metoopit]]* eli suorakulmaiset, usein koristellut laatat, ja *[[triglyfi]]t* eli kolmella pystyuurteella varustetut laatat.
* **[[Arkkitraavi]]** eli *epistyyli* (*epistylion*) – Palkiston alin osa, pylväiden kapiteelien varassa oleva kannatinpalkki. Joonialaisessa ja korinttilaisessa pylväsjärjestelmässä koostui kolmesta nauhamaisesta *fasciasta*.

## Lähteet

## Aiheesta muualla
Michael Courtney

**Michael Courtney** (5. helmikuuta 1945 – 29. joulukuuta 2003) oli Apostolinen nuniatuuri Burundiin  ja Eanach Dúinin arkkipiispa.

Michael Aidan Courtney syntyi Summerhillissä, Nenaghissa, Tipperaryn kreivikunnassa. 

Hän meni Clonfert-seminaariin ja hänet vihittiin papiksi 9. maaliskuuta 1968. Hän astui Pyhän istuimen diplomaattiseen palvelukseen vuonna 1980 ja työskenteli Etelä-Afrikan, Senegalin, Intian, Jugoslavian, Kuuban, Egyptin nuniatuurin palvelukissa. Hänet nimitettiin Euroopan neuvoston erityislähettilääksi ja pysyväksi tarkkailijaksi Strasbourgiin.

Paavi Johannes Paavali II nimitti Courtneyn apostoliseksi nuniaatuuriksi Burunndiin ja Eanach Dúinin arkkipiispaksi 18. elokuuta 2000. Hän vastaanotti 12. marraskuuta 2000 Pyhän Marian, Nenaghin Roomankirkon kirkon arvon kardinaali Francis Arinzetä, jumalallisen jumalanpalveluksen seurakunnan kardinaaliprefektiltä

## Kuolema ja hautajaiset
Joulukuussa 2003, kun hän palasi Bujumburaan pastoraalisista tehtävistä  aseistautunut aseryhmä ampui hänen autoonsa, kun hän ajoi Minagon läpi, joka oli noin 30 kilometrin päästsä pääkaupungista Bujumburasta etelään. Arkkipiispa Courtneyyn oli osunut   päähän, olkapäähän ja jalkaan ja kuoli verenvuotoon kirurgisessa sairaalassa. Hän oli 58-vuotias. Arkkipiispa Courtneyyn oli ollut keskeinen tekijä edellisen kuukauden aikajan allekirjoittaessa Burundin hallituksen ja tärkeimmän hutu  oppositio-ryhmän välisen rauhansopimuksen. Sotilaalliset Hutun ryhmän kansalliset vapautusjoukot, jotka olivat kieltäytyneet allekirjoittamasta sopimusta, ilmoittivat etteivät he olleet murhanneet Courtneytä.

Hautajaisiin osallistui kardinaalit Arinze ja Desmond Connell, arkkipiispa Seán Brady, paavin nuniatuuri Giuseppe Lazzarotto ja muut tunnetut piispat ja papit kaikkialta Irlannista.  Irlannin puolustusministeri Michael Smith edusti Irlannin hallitusta hautajaisissa. 

Arkkipiispa Courtney haudattiin Dromineeriin, Tipperaryn kreivikuntaan Lough Dergin rannalle, lähelle hänen kotipaikkaa Nenaghia.

## Lähteet
Geison

**Geison** () on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa korniisiin eli entablementin ylimpään osaan kuuluva kattolista.

Joskus geison tulkitaan samaksi kuin korniisi. Se tarkoittaa ennen kaikkea entablementin yläosan vaakasuoria kattolistoja sekä rakennuksen lyhyillä sivuilla päätykolmioiden alapuolella että pitkillä sivuilla. Yleensä termi pitää sisällään myös päätykolmion yläpuoliset vinot kattolistat. Vinojen ja usein myös vaakasuorien geisoneiden yläpuolella sijaitsivat simat eli räystäskourut.

## Lähteet
Sima (täsmennyssivu)

**Sima** voi tarkoittaa seuraavia:

* sima, käyttämällä valmistettava juoma
* sima, kattolista ja räystäskouru klassisessa arkkitehtuurissa
* sima, simakehä, Maan kuoren alempi, merellinen kerros
* Sima, suomalainen popyhtye
* sukunimenä:
** Horia Sima (1907–1993), romanialainen fasistinen poliitikko
** Raymond Ndong Sima (1955–), Gabonin pääministeri 2023 sotilasvallankaappauksen jälkeen
** Sima Qian (n. 145 eaa. – 90 eaa.), kiinalainen historioitsija ja astrologi
Juvan hyvinvointikeskus

**Juvan hyvinvointikeskus** on Juvan kirkonkylällä toimiva kunnallinen sosiaali- ja terveyskeskus. Vuoden 2017 alusta Juvan terveys- ja sosiaalipalveluiden toteuttamisesta on vastannut usean kunnan yhteisen Etelä-Savon sosiaali- ja terveyspalvelujen kuntayhtymä Essote ja vuoden 2023 alusta Etelä-Savon hyvinvointialue. Terveyskeskuksen laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB), jonka osaomistaja Essote on.
## Lähteet

## Aiheesta muualla
*Juvan terveysaseman vuodeosaston peruskorjaus (5/2017-2/2019)  (rakennusfakta.fi)
*Essote - sairaaloiden ja hyvinvointikeskusten osoitteet ja kartat  (essote.fi)
*Essoten kesä 2019 (pdf)  (essote.fi)
Haadeksen talo

**Haadeksen talo** on yhdysvaltalaisen Rick Riordanin kirjoittaman fantasiakirja, joka pohjautuu kreikkalaiseen ja roomalaiseen mytologiaan. Se on Olympoksen sankarit -kirjasarjan neljäs osa. Se julkaistiin englanniksi 8. lokakuuta 2013 ja suomeksi 25. heinäkuuta 2014.

## Lähteet

## Aiheesta muualla
* Kirjasampo
* Risingshadow.fi
Scorpio

**Scorpio** on Marvel-kustantamon sarjakuvissa esiintyvä sarjakuvahahmo. Hän on Nick Furyn nuorempi veli, oikealta nimeltään Jacob Fury. 

Scorpio on yrittänyt tappaa oman veljensä. Scorpio on Zodiac-rikollisryhmän johtaja Carter.

## Lähteet
Kimmo Liimatainen

**Kimmo Liimatainen** (s. 19. lokakuuta 1978 Valkeakoski) on suomalainen uransa päättänyt kilpa-autoilija. Liimatainen aloitti uransa kilpaillen eri karting sarjoissa vuosina 1987–1998. Vuonna 1999 hän kilpaili Saksan Formula Ford -sarjassa. Samana vuonna hän ajoi kuusi kilpailua Formula BMW ADAC -sarjassa, jossa jatkoi myös  seuraavalla kaudella sijoittuen loppupisteissä toiseksi. Vuodet 2001–2002 Liimatainen ajoi Saksan Formula 3 -sarjassa saavuttaen yhden voiton.

Kilpa-uransa jälkeen Liimatainen on toiminut DTM-sarjassa kilpailevan Team Rosbergin tiimimanagerina.

## Saksan Formula 3 -tulokset

## Extreme E
Entinen F1-kuski Nico Rosberg perusti Extreme E -autourheilusarjaan oman tallinsa, jonka nimi on Rosberg X Racing. Kimmo Liimatainen toimii tallissa tallipäällikkönä. Talli voitti kaudella 2021 sarjan mestaruuden.

## Lähteet

## Aiheesta muualla
* Kimmo Liimataisen uratilastot DriverDB:ssa
* Kimmo Liimataisen uratilastot Speedsport-magazinessa
* "Nico Rosberg ja Kimmo Liimatainen löivät hynttyyt yhteen"
Gabriele Grunewald

**Gabriele Grunewald** (o.s. **Anderson**, 25. kesäkuuta 1986 Perham, Minnesota – 11. kesäkuuta 2019 Minneapolis, Minnesota) oli yhdysvaltalainen juoksija, joka kilpaili 800–5 000 metrin matkoilla.

Grunewald oli vähällä päästä vuoden 2012 olympialaisiin 1 500 metrin matkalla. Hän voitti Yhdysvaltojen hallimestaruuden 3 000 metrin matkalla vuonna 2014.

Vuonna 2009 Grunewaldilla diagnosoitiin harvinainen adenokystinen sylkirauhassyöpä. Häneltä hoidettiin myös kilpirauhassyöpä vuonna 2011. Sylkirauhassyöpä uusiutui vuonna 2016, jolloin häneltä leikattiin puolet maksasta. Syöpä uusi taas vuonna 2017, ja Grunewald kuoli 11. kesäkuuta 2019.

## Lähteet
Plintti

**Plintti** (, harvemmin ) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa pylvään baasin eli pylväänjalan alla oleva aluslaatta, joka lepää stylobaatilla. Kaikissa pylväissä ei ollut plinttiä. Sitä esiintyy muissa klassisissa pylväsjärjestelmissä, mutta ei alkuperäisessä doorilaisessa pylväsjärjestelmässä, jossa ei ollut myöskään baasia; sen sijaan sitä esiintyy roomalaisissa doorilaisissa pylväissä. Vastaava kivilaatta pylvään päällä on nimeltään abakus.

## Lähteet

## Aiheesta muualla
Mikkelin hyvinvointikeskus

**Mikkelin hyvinvointikeskus** on Mikkelin keskussairaalan yhteyteen muodostettu päivystyssairaalan ja sosiaali- ja  terveyskeskuksen sisältämä kokonaisuus Mikkelin Maunukselan kaupunginosassa. Vuoden 2017 alusta Mikkelin terveys- ja sosiaalipalveluiden toteuttamisesta on vastannut usean kunnan yhteisen Etelä-Savon sosiaali- ja terveyspalvelujen kuntayhtymä Essote. 

Hyvinvointikeskukseksi muuttumisen mahdollistamiseksi on Mikkelin keskussairaalan yhteyteen rakennettu laajempaa sairaalakampusta Esper-hankkeeksi kutsutun rakennusohjelman puitteissa (2015–2022). Keskussairaalan vanhimmat Porrassalmenkadun varrella sijaitsevat rakennukset (1843) ovat Carl Ludvig Engelin suunnittelemia.

Mikkelin hyvinvointikeskuksen laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB), jonka osaomistaja Essote on.

Etelä-Savossa terveyskeskusten ja jopa keskussairaalan sijaan vuodesta 2017 käytetty hyvinvointikeskus-nimitys on herättänyt keskustelua. Esimerkiksi kielen ymmärrettävyysen kannalta ilmaisua on pidetty harhaanjohtavana ja jopa hallintolain vastaisena.

Vuonna 2023 Mikkelissä otettiin käyttöön uusi Mielen ja kuntoutuksen talo. Sairaalakorttelin viereen nousseessa talossa on koottuna mielenterveyden ja kuntoutuksen palveluita ja  talossa on noin sata potilaspaikkaa. Mielen ja kuntoutuksen talon valmistumisen myötä Moision psykiatrisen sairaalan toiminta loppui.

## Katso myös

* Luettelo Suomen sairaaloista
  
## Lähteet

## Aiheesta muualla
*Essote - sairaaloiden ja hyvinvointikeskusten osoitteet ja kartat  (essote.fi)
*Mikkelin keskussairaalan opaskartta (päiv. 25.10.2018, pdf)   (essote.fi)
*Essoten kesä 2019 (pdf)  (essote.fi)
Juhani H. Toivanen

**Juhani H. Toivanen** (s. 1967) on puheteknologian kehittäjä Oulun yliopistossa. 

## Teokset
* Toivanen, Juhani H.: *Perspectives on Intonation: English, Finnish and English Spoken by Finns.* Volumes 1 and 2. Oulu University Press, 1999. . (Väitöskirja)
* Suomi, Kari & Toivanen, Juhani & Ylitalo, Riikka: *Finnish Sound Structure. Phonetics, Phonology, Phonotactics and Prosody*. University of Oulu, 2008. . ISSN 1796-4725. (pdf)
* Suomi, Kari & Toivanen, Juhani & Ylitalo, Riikka: *Fonetiikan ja suomen äänneopin perusteet*. Helsinki: Gaudeamus, 2006. .
* Suomi, Kari & Toivanen, Juhani & Ylitalo, Riikka: *Suomen lausepainon foneettinen toteutuminen*. Luku teoksessa *"Puheen salaisuudet: Fonetiikan uusia suuntia"* (Antti Iivonen, ed.), s. 182–206, Gaudeamus, 2005. .
* Suomi, Kari & Toivanen, Juhani & Ylitalo, Riikka: *Durational and Tonal Correlates of Accent in Finnish*. Journal of Phonetics 31, s. 113–138, 2003. ISSN 0095-4470.

## Lähteet
Kaisa Herne

**Kaisa Herne** (s. 25. tammikuuta 1967) toimii valtio-opin professorina Tampereen yliopistossa.

Herneen keskeisiä tutkimuskohteita ovat päätöksenteon ja poliittisen käyttäytymisen kokeellinen tutkimus, deliberatiivinen demokratia, oikeudenmukaisuus ja luottamus. Herne on Strategisen tutkimuksen neuvoston rahoittaman *PALO – Participation in Long-Term Decision Making* tutkimushankkeen osaprojektin johtaja.

Herne valmistui valtiotieteen tohtoriksi Turun yliopistosta. Hänen englanninkielinen väitöskirjatyönsä (1997) oli otsikoitu *Decoy alternatives in individual choice and politics*. Hän on  Turun yliopiston politiikan tutkimuksen dosentti.

Tampereen yliopiston valtio-opin professoriksi (politiikan tutkimus) Herne nimitettiin vuonna 2013.

## Teoksia
* Herne, K. (2012). *Mitä oikeudenmukaisuus on? (What is justice?)* Helsinki: Gaudeamus.

## Lähteet

## Aiheesta muualla
*Google Scholarin haku "Kaisa Herne"  (scholar.google.com)
*Kaisa Herne. professori, valtio-oppi (tuni.fi)
Kestilä (täsmennyssivu)

**Kestilä** voi tarkoittaa seuraavia:

## Paikkoja
* Kestilä, entinen kunta Pohjois-Pohjanmaalla
* Kestilä, taajama Siikalatvalla, entisen Kestilän kunnan keskus

## Henkilöitä

* Aku Kestilä (s. 1994), suomalainen jääkiekkoilija
* Elina Kestilä-Kekkonen (s. 1979), suomalainen valtio-opin professori
* Heikki Kestilä (1879–1962), suomalainen yritysjohtaja ja kauppaneuvos, Kestilän Pukimon toimitusjohtaja
* Henrik Kestilä (1845–1910), suomalainen kotiteollisuus- ja tekstiilialan kauppias
* Olli Kestilä (1920–2013), suomalainen arkkitehti
* Rauno Kestilä (1940–2025), suomalainen jalkapalloilija

## Yrityksiä

* Kestilän saha, Iissä 1860–1908 toiminut höyrysaha
* Kestilän Pukimo, myöh. *Kestilä Oy*, Turussa 1911–1989 toiminut vaatetustehdas
Elina Kestilä-Kekkonen

**Elina Kestilä-Kekkonen** (s. 14. elokuuta 1979) on valtio-opin professori ja politiikan tutkimuksen yksikön päällikkö Tampereen yliopistossa. Hän on toiminut myös Turun yliopiston valtio-opin professorina vuosina 2018–2020. 

Kestilä-Kekkosen keskeisiä tutkimusaiheita ovat poliittinen käyttäytyminen, vaalit sekä poliittiset arvot ja asenteet. Vuosina 2025-2029 hän johtaa Suomen kansallista vaalitutkimuskonsortiota. Kestilä-Kekkonen on johtanut kahta Suomen Akatemian rahoittamaa hanketta *Consortium of Trust Research – Pathways to Political Trust* (2015–2019) (CONTRE) ja *Education, Political Efficacy and Informed Citizenship* (EPIC) (2019–2023). Vuosina 2024–2027 hän johtaa Koneen Säätiön rahoittamaa hanketta *Poliittisten arvojen ylisukupolvisuuden repeämät Suomessa* (DISCO). Kestilä-Kekkonen oli Scandinavian Political Studies ‑lehden päätoimittaja yhdessä David Arterin kanssa.

## Teoksia

* Kestilä-Kekkonen, Elina, Rapeli, Lauri & Söderlund, Peter (2024, toim.) Pääministerivaalit polarisaation aikakaudella: Eduskuntavaalitutkimus 2023. Oikeusministeriön julkaisuja, Selvityksiä ja ohjeita 2024:10.
* Kestilä-Kekkonen, Elina & Tiihonen, Aino (2022) (toim.) Nuoret kansalaiset. Tilastollinen tutkimus yhdeksäsluokkalaisten kansalaispätevyydestä. Oikeusministeriön julkaisuja, Selvityksiä ja ohjeita 2022:11
* Borg, Sami, Kestilä-Kekkonen, Elina & Wass, Hanna (2020) (toim.) Politiikan ilmastonmuutos: Eduskuntavaalitutkimus 2019. Oikeusministeriön julkaisuja, Selvityksiä ja ohjeita 2020:5.
*Bäck, Maria & Kestilä-Kekkonen, Elina (2019) (toim.) Poliittinen luottamus: Polut, trendit ja kuilut. Helsinki: Valtiovarainministeriön julkaisuja 2019:31.
* Kestilä-Kekkonen, Elina, Sipinen, Josefina, Borg, Sami, Tiihonen, Aino & Wass, Hanna (2018) Kuntademokratiaindikaattorit. Oikeusministeriön selvityksiä ja ohjeita 6/2018.
* Kestilä-Kekkonen, Elina & Raunio, Tapio (2018) (toim.) Valta ja politiikka. Helsinki: Valtiotieteellinen yhdistys
* Kestilä-Kekkonen, Elina & Korvela, Paul-Erik (2017) (toim.) Poliittinen osallistuminen: vanhan ja uuden osallistumisen jännitteitä. Jyväskylä: SoPhi.
* Kestilä-Kekkonen, Elina, Aromaa, Vuokko, Kähkönen, Petri, Nieminen, Jaana & Salmi, Akseli (2016) Kanta 1: Suomalainen yhteiskunta. Helsinki: Edita. Lukion oppikirja.
* Borg, Sami, Kestilä-Kekkonen, Elina & Westinen, Jussi (2015) Demokratiaindikaattorit 2015. Oikeusministeriön selvityksiä ja ohjeita 56/2015
* Kestilä, Elina (2007): Radikaalioikeistopuolueet Länsi-Euroopassa. Tutkimuksia vaalikannatuksen vaihteluun vaikuttavista kysyntä- ja tarjontateoreettisista tekijöistä Turku: University of Turku.

## Lähteet
Samajwadi Party

**Samajwadi Party** (lyh. **SP**) on intialainen vuonna 1992 perustettu sosialistinen puolue. Puolueen perusti Mulayam Singh Yadav, joka irtaantui Janata Dal -puolueesta. Samajwadi Partyn kannatus on ollut suurinta Uttar Pradeshin osavaltiossa, jossa se on ollut muodostamassa hallitusta vuosina 1993, 2003 ja 2012. Puolueen nykyinen johtaja Akhilesh Yadav on perustaja Mulayam Singh Yadavin poika.

Samajwadi Party on ollut varsinkin Intian muslimiväestön sekä alhaiskastisten suosiossa. Muslimit arvostivat suuresti puolueen perustaja Mulayam Sing Yadavia, joka tuki muslimeita vuonna 1992, kun hindunationalistit tuhosivat Baburin moskeijan.

Vuoden 2019 parlamenttivaaleissa Samajwadi Party oli vaaliliitossa Bahujan Samaj Partyn kanssa. Tämä *mahagathbandhan*-niminen liitto ei kuitenkaan ollut pitkäikäinen. Vaalien jälkeen Mayawati, BSJ:n, lopetti liiton johtuen huonosta vaalituloksesta sekä sisäisistä erimielisyyksistä.  Puolueet ovat olleet liittolaisia aikaisemminkin vuonna 1993, mutta se päättyi kaksi vuotta myöhemmin Mayawatin väitettyä, että Samajwadi Partyn kannattajat aikoivat vahingoittaa häntä. Tuolloinen riita alkoi siitä, että Samajwadi Partyssä oli epäilyksiä, että Bahujan Samaj Party aikoi luopua yhteisestä liitosta.

## Vaalimenestys
### Intian parlamenttivaalit

### Uttar Pradeshin osavaltiovaalit

## Lähteet

## Aiheesta muualla
Marketta Sihvo

**Marketta Sihvo** (s. 1941) on puhe- ja ääniterapian kehittäjä Tampereen yliopistollisesta sairaalasta (TAYS). 

## Koulutus ja ura

Marketta Sihvo aloitti opiskelun puheterapeutiksi Helsingin yliopistossa ja eteni nopeasti opinnoissaan. Hän työskenteli Helsingissä Työterveyslaitoksella toimien tutkimusapulaisena äänentutkimusprojektissa. Siitä hän keräsi aineiston, josta laati pro-gradunsa, *Kuormituksen vaikutus puheammattilaisten äänialueen ääriviivoihin.* Vuonna 1990 hän suoritti filosofian kandidaatin tutkinnon. Hän sai puheterapeutin työpaikan TAYSissa jo edellisenä vuonna. Siellä hän jatkoi ääniterapiatyönsä ohella äänentutkimusta klinikan lääkärin Erkki Vilkmanin ja eräiden muiden käynnistämässä tutkimushankkeessa. Siitä hän kokosi aineiston väitöskirjaansa, *Voice in test. Studies on sound level measurement and on the effect of various combinations of environmental humidity, speaking output level and body posture on voice range profiles,* joka ilmestyi 1997. Vuonna 2000 Tampereen yliopistossa vietettiin suurta promootiojuhlaa. Siinä hänet promovoitiin filosofian tohtoriksi. Myöhemmin hänestä tuli dosentti Tampereen yliopistoon.

## Teokset
* Sihvo, Marketta: *Voice in Test, Studies on Sound Level Measurement and on the Effects of Various Combinations of Environmental Humidity, Speaking Output Level and Body Posture on Voice Range Profiles*. Acta Universitatis Tamperensis 541, 1997. . ISSN 1455-1616. (Väitöskirja)

## Lähteet
Google Shopping

**Google Shopping** on Google Ads -työkalun kampanjamuoto. Käyttäjän tehdessä haun hakukoneessa hänelle esitellään hakua vastaavia tuotteita tai palveluita kuvamainoksina. Kuvamainoksissa näkyy heti tuotteen tiedot, kuten nimi, hinta ja yrityksen nimi. Käyttäjä pääsee siten tarkastelemaan tuotteita ennen kuin hänen tarvitsee klikata itseään vielä verkkosivustolle, jolloin hän saattaa saada paremman käsityksen tuote- ja hintatarjonnasta ennen verkkosivustolle siirtymistä.

Google Shopping -mainoskampanjat toimivat samalla periaatteella kuin Google Ads -hakusanamainonta. Hakusanamainonnassa käyttäjälle näytetään tekstimainos, joka vastaa mahdollisimman tarkasti käyttäjän tekemään hakuun. 

## Lähteet
Mestarien liigan kauden 2019–2020 karsintavaihe ja play-off-kierros

**Mestarien liigan kauden 2019–2020 karsintavaihe** pelattiin 25. kesäkuuta – 13. elokuuta 2019 ja **play-off-kierros** 20. – 28. elokuuta 2019. Karsintavaihe koostui esikarsinnasta sekä kolmesta karsintakierroksesta. Ennen lohkovaihetta pelattiin vielä play-off-kierros.

## Esikarsinta
Esikarsinta koostui kahdesta välieräottelusta sekä esikarsinnan loppuottelusta. Välieräottelut pelattiin 25. kesäkuuta ja loppuottelu 28. kesäkuuta. Ottelut pelattiin Pristinassa. Loppuottelun voittaja eteni 1. karsintakierrokselle. Muut kolme joukkuetta etenivät Eurooppa-liigan toiselle karsintakierrokselle.



|-
!colspan=5|Välierät

|-
!colspan=5|Loppuottelu

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ottelut

----

----

## Ensimmäinen karsintakierros
Ensimmäisen karsintakierroksen ensimmäiset osaottelut pelattiin 9. – 10. heinäkuuta ja toiset osaottelut 16. – 17. heinäkuuta. Otteluparit arvottiin 18. kesäkuuta. Otteluparien voittajat etenivät seuraavalle karsintakierrokselle. Hävinneet joukkueet etenivät Eurooppa-liigan toiselle karsintakierrokselle.


|-

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ottelut

----

----

----

----

----

----

----

----

----

----

----

----

----

----

----

## Toinen karsintakierros
Toisen karsintakierroksen ensimmäiset osaottelut pelattiin 23. – 24. heinäkuuta ja toiset osaottelut 30. – 31. heinäkuuta. Otteluparit arvottiin 18. kesäkuuta. Otteluparien voittajat etenivät seuraavalle karsintakierrokselle. Hävinneet joukkueet etenivät Eurooppa-liigan kolmannelle karsintakierrokselle.


|-

|-
!colspan=5|Parhaiten sijoitetut
|-

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

## Kolmas karsintakierros
Kolmannen karsintakierroksen ensimmäiset osaottelut pelattiin 6. – 7. elokuuta ja toiset osaottelut 13. elokuuta. Otteluparit arvottiin 22. heinäkuuta. Otteluparien voittajat etenivät play-off-kierrokselle. Hävinneet joukkueet etenivät Eurooppa-liigan play-off-kierrokselle.


|-

|-
!colspan=5|Parhaiten sijoitetut
|-

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

## Play-off-kierros
Play-off-kierroksen ensimmäiset osaottelut pelattiin 20. – 21. elokuuta ja toiset osaottelut 27. – 28. elokuuta. Otteluparit arvottiin 5. elokuuta. Otteluparien voittajat etenivät lohkovaiheeseen. Hävinneet joukkueet etenivät Eurooppa-liigan lohkovaiheeseen.


|-

|-
!colspan=5|Parhaiten sijoitetut
|-

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

## Lähteet
Artemeetteri

**Artemeetteri** (C16H26O5) on puolisynteettinen terpenoidijohdannaisiin kuuluva orgaaninen yhdiste. Yhdistettä käytetään lääketieteessä erityisesti muille lääkeaineille resistenttien malariainfektioiden hoidossa. Artemeetteri kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Rakenteeltaan artemeetteri on artemisiniinin metyylieetteri. Huoneenlämpötilassa se on kiteistä ainetta, joka liukenee orgaanisiin liuottimiin ja vain niukasti veteen. Yhdiste on optisesti aktiivista ja sen kiertokyky kloroformiliuoksessa on 171. Artemeetteri on aihiolääke, joka metaboloituu ihmisen maksassa aktiiviseksi sineenvaihduntatuotteeksi dihydroartemisiniiniksi. Aineen tarkkaa vaikuttamisesmekanismia ei tunneta, mutta todennäköisesti yhdisteen peroksidirakenne hajoaa, mikä johtaa alkueläinsoluja vahingoittavien radikaalien muodostumiseen. Yhdiste estää myös alkueläinten proteiinisynteesiä ja nukleiinihappojen synteesiä. Artemeetteirä käytetään malarian hoitoon erityisesti alueilla, joilla loisille on kehittynyt vastustuskyky muita lääkkeitä vastaan esimerkiksi Itä- ja Kaakkois-Aasiassa. Artemeetteri annostellaan ruiskeena lihakseen tai yhdistelmävalmisteena lumefantriinin kanssa sitä voidaan antaa myös tablettina.

## Haittavaikutukset
Artemeetteri on yleensä hyvin siedetty lääkeaine ja haittavaikutukset ovat lieviä. Tyypillisiä haittavaikutuksia voivat olla huonovointisuus, oksentaminen, ripuli ja yskä. Nämä voivat olla myös itse malariasta aiheutuvia, eivätkä välttämättä artemeetterin haittavaikutuksia. Suuret annokset ovat eläinkokeissa osoittautuneet hermostolle myrkyllisiksi, mutta vaikutuksista ihmiseen ei ole varmuutta.

## Valmistus
Artemeetteri on puolisynteettinen yhdiste. Ensimmäisessä vaiheessa artemisiniini pelkistetään boorihydridireagenssien avulla dihydroartemisiniiniksi, joka reagoi happamissa olosuhteissa metanolin kanssa muodostaen artemeetteriä.
:

## Lähteet
Rantakylän yhtenäiskoulu

**Rantakylän yhtenäiskoulu** on Mikkelin Rantakylän kaupunginosassa toimiva suomenkielinen yhtenäiskoulu (luokka-asteet 1–9). Se sijaitsee noin viisi kilometriä kaupungin keskustasta. Koulun yläasteen puoli purettiin täysin ja rakennettiin uudestaan. Uudistus valmistui vuonna 2018, mutta koulun vanhaa osaa eli kivikoulua ei remontoitu tai uusittu. Koulua kävi noin 700 oppilasta vuonna 2022, ja se on oppilasmäärältään Mikkelin toiseksi suurin peruskoulu.

## Lähteet
Maija Setälä

**Maija Setälä** (s. 1968) on valtio-opin professori Turun yliopistossa. Hänen keskeisiä tutkimusaiheitaan ovat demokratiateoria, deliberatiivinen demokratia, demokraattiset innovaatiot, suora demokratia ja poliittinen luottamus. Setälä johtaa Strategisen tutkimuksen neuvoston rahoittamaa tutkimushanketta nimeltä *PALO – Participation in Long-Term Decision Making*, jossa tarkastellaan kansalaisosallistumista ja pitkäjänteistä julkista päätöksentekoa.

## Teoksia

* Setälä, Maija (1999): *Referendums and Democratic Government. Normative Theory and the Analysis of Institutions.* Basingstoke: Macmillan Press.
* Setälä, Maija (2003): *Demokratian arvo: Teoriat, käytännöt ja mahdollisuudet.* Helsinki: Gaudeamus.
* Grönlund, Kimmo, Bächtiger, André & Setälä, Maija (2014): *Deliberative Mini-Publics: Involving Citizens in the Democratic Process.* Colchester: ECPR Press.

## Lähteet
Kirsty Smith

**Kirsty Smith** (s. 6. tammikuuta 1994) on skotlantilainen jalkapalloilija. Hän on pelipaikaltaan puolustaja. Hän on pelannut Skotlannin naisten maajoukkueessa helmikuun 2021 loppuun mennessä 43 maaottelua. MM-kilpailuissa hän pelasi Skotlannin kaikissa kolmessa ottelussa.

Smith edustaa englantilaisseura Manchester Unitedia, jonne hän siirtyi vuonna 2018 skottiseura Hibernianista.

## Lähteet

## Aiheesta muualla
Lizzie Arnot

**Lizzie Arnot** (s. 1. maaliskuuta 1996) on skotlantilainen jalkapalloilija. Hän on pelipaikaltaan keskikenttäpelaaja. Hän on pelannut Skotlannin naisten maajoukkueessa helmikuun 2021 loppuun mennessä 35 maaottelua ja tehnyt niissä kolme maalia. MM-kilpailuissa hän pelasi kahdessa ottelussa.

Arnot edustaa kotimaassaan Rangersia. Hän pelasi kaudet 2018–2020 englantilaisseura Manchester Unitedissa, jonne hän siirtyi vuonna 2018 skottiseura Hibernianista.

## Lähteet
Chloe Arthur

**Chloe Arthur** (s. 21. tammikuuta 1995) on skotlantilainen jalkapalloilija. Hän on pelipaikaltaan puolustaja. Hän on pelannut Skotlannin naisten maajoukkueessa helmikuun 2021 loppuun mennessä 21 maaottelua. MM-kilpailuissa 2019 hän pääsi vaihtopelaajana kentälle yhdessä ottelussa.

Arthur edustaa kaudella 2020–2021 englantilaisseura Aston Villaa. Kausina 2018–2020 hän edusti Birmingham Cityä ja sitä ennen Bristol Cityä. Skotlannissa hän on pelannut Celticin ja Hibernianin joukkueissa.

Chloe Arthurin isä oli yksi kymmenestä kuolonuhrista Glasgow'ssa vuonna 2013 tapahtuneessa onnettomuudessa, jossa poliisihelikopteri putosi päin Clutha-nimistä pubia.

## Lähteet
Saab GlobalEye

**Saab GlobalEye** on ruotsalaisen puolustus- ja turvallisuusyhtiö Saabin kehittämä  ennakkovaroitus- ja valvontaratkaisu (AEW&C). Se koostuu sarjasta antureita, jotka käyttävät Saabin Erieye-tutka- ja lähetysjärjestelmää, jotka on asennettu Bombardierin Global 6000 -pitkän kantaman liikelentokoneeseen. 

Saab tarjosi kahta GlobalEye-lentokonetta Suomen puolustusvoimille, mikäli se valitsisi Saabin JAS 39 Gripenit uusiksi hävittäjikseen HX-hävittäjähankkeessa.

## Ominaisuudet
GlobalEye pystyy havaitsemaan ja seuraamaan kohteita sekä maalla että merellä. Global 6000 -lentokoneella on mahdollista suorittaa korkeimmillaan yksitoista tuntia kestäviä operaatioita. Saabin mukaan sen AWACS-tutkalaitteilla on toimintakorkeudessa parhaimmillaan 450 kilometrin (216 nm) kantama. 

## Lähteet
Jane Ross

**Jane Ross** (s. 18. syyskuuta 1989) on skotlantilainen jalkapalloilija. Hän on pelipaikaltaan hyökkääjä. Hän on pelannut Skotlannin naisten maajoukkueessa helmikuun 2021 loppuun mennessä 136 maaottelua ja tehnyt niissä 62 maalia. MM-kilpailuissa hän pelasi yhden ottelun.

Ross edustaa englantilaisseura Manchester Unitedia. Kauden 2018–2019 hän pelasi West Ham Unitedissa, jonne hän siirtyi vuonna 2018 Manchester Citystä. Hän on pelannut myös Ruotsissa Vittsjön joukkueessa.

## Lähteet
Leanne Crichton

**Leanne Crichton** (s. 6. elokuuta 1987) on skotlantilainen jalkapalloilija. Hän on pelipaikaltaan keskikenttäpelaaja. Hän on pelannut Skotlannin naisten maajoukkueessa vuoden 2019 MM-kilpailujen päättyessä 65 maaottelua ja tehnyt niissä kolme maalia. MM-kilpailuissa hän pelasi yhden ottelun.

Crichton edustaa Glasgow Cityä, jonne hän palasi vuonna 2017 pelattuaan pari vuotta englantilaisseura Notts Countyssa.

## Lähteet
Sajid Javid

**Sajid Javid** (s. 5. joulukuuta 1969 Rochdale, Lancashire, Englanti) on brittiläinen poliitikko, joka on toiminut sisäministerinä vuosina 2018-2019, valtiovarainministerinä vuosina 2019–2020 ja terveysministerinä vuosina 2021–2022. Javid on konservatiivipuolueen jäsen, ja on ollut kansanedustajana Bromsgroven vaalipiiristä vuodesta 2010. Javid oli ehdolla konservatiivipuolueen puheenjohtajaksi vuonna 2019, mutta putosi kilvasta neljännellä kierroksella. Hän sai vaalissa keskimäärin noin kymmenen prosentin kannatuksen.

Javid nimettiin sisäministeriksi edeltäjänsä Amber Ruddin erottua huhtikuussa 2018.

Javid erosi terveysministerin virasta heinäkuussa 2022. Hän kertoi menettäneensä luottamuksen pääministeri Boris Johnsoniin. Valtiovarainministeri Rishi Sunak julkaisi oman erokirjeensä pian Javidin jälkeen. Javidin seuraajaksi valitttiin pääministerin kansliapäällikkönä toiminut Steve Barclay. 

## Lähteet

## Aiheesta muualla
Antonio Debenedetti

**Antonio Debenedetti**, myös: *Antonio De Benedetti*, (1937 Torino, Italia – 3. lokakuuta 2021 Rooma) oli italialainen kirjailija ja toimittaja.

Debenedettin lapsuudenkotiseutuja olivat Toscana ja Liguria. Kirjailijantyön ohella hän työskenteli Corriere della Serassa erikoistoimittajana.

Debenedettin tuotannosta on julkaistu suomeksi novelli ”Sanat jotka eivät puhu” (suom. Unto Paananen, teoksessa *Italialaisia kertomuksia 1900-luvulta* (2007); alkuteos ”La parole che non parlano” teoksesta *Racconti naturali e straordinari*).

## Palkinnot ja tunnustukset
* Procida-Isola di Arturo-Elsa Morante -palkinto, teos: *Spavaldi e strambi*, 1987
* Viareggio-palkinto, teos: *Se la vita non è vita* 1991
*Cesare Pavese -palkinto, teos: *Un giovedi, dopo le cinque* 2000
* Napoli-palkinto, teos: *E fu settembre* 2005

;Ehdokkuudet
* Strega-palkinnon finaalisija, teos: *Se la vita non è vita* 1991
* Strega-palkinnon finaalisija, teos: *Un giovedi, dopo le cinque* 2000

## Teokset
**Rifiuto di obbedienza* (1958)
**Monsieur Kitsch* (1972)
**Se la vita non è vita* (1976)
**Maman* (1976)
**In assenza del signor Plot* (1976)
**Ancora un bacio* (1981)
**Spavaldi e strambi* (1987) Procida-Isola di Arturo-Elsa Morante -palkinto
**Racconti naturali e straordinari* (1993)
**Giacomino* (Rizzoli, 1994; Marsilio, 2002)
**Amarsi male. Undici sentimenti brevi* (1998)
**Un giovedì dopo le cinque* (2000)
**E fu settembre* (2005) Napoli-palkinto
**Un piccolo grande Novecento. Conversazione con Paolo Di Paolo* (2005)
**In due* (2008)
* *L' ultimo dandy* (2009)
*Quasi un racconto. La narrativa di Antonio Debenedetti (a cura di Michela Monferrini, Edilet, Roma, 2009) 
* *E nessuno si accorse che mancava una stella* (2010)
**Dal Piacere alla Dolce Vita. Roma 1889-1960, una capitale allo specchio* (2010)
**Il tempo degli angeli e degli assassini* (2011)

## Lähteet
* 

### Viitteet

## Aiheesta muualla
* Antonio Debenedetti, Kirjasampo
Lenninhaiven

**Lenninhaiven** eli **pappus-haiven** on pähkylässä kiinni oleva hento, karvamainen laite. Sen tarkoituksena on edistää kasvin siementen leviämistä tuulen avulla. Lenninhaivenisia siemeniä on paljon esimerkiksi asterikasveilla eli mykerökukkaisilla. 

Lenninhaivenet voivat olla ohuita ja haarattomia tai haarautua sulkamaisesti. Niistä muodostuvaa haiventupsua sanotaan pappukseksi.


Seed-umbel.JPG|Kaurajuuren (*Tragopogon porrifolius*) lenninhaivenia.
Geropogon hybridus 1.jpg|Tähtipukinparran (*Tragopogon hybridus*) lenninhaivenia.
Cypsela Cynara.JPG|Isoartisokan (*Cynara cardunculus*) siemen, jossa on valkoisia lenninhaivenia.
Silybum marianum fruits.jpg|Maarianohdakkeen (*Silybum marianum*) siemen, jossa on vaaleita lenninhaivenia.


## Lähteet
* 

### Viitteet

## Aiheesta muualla
Abbie McManus

**Abbie McManus** (s. 14. tammikuuta 1993) on englantilainen jalkapalloilija. Hän on pelipaikaltaan puolustaja. Hän on pelannut Englannin naisten maajoukkueessa helmikuun 2021 loppuun mennessä 18 maaottelua. Ensimmäisen naisten maaottelunsa hän pelasi maaliskuussa 2018. MM-kilpailuissa 2019 hän pelasi kahdessa alkulohko-ottelussa ja pronssiottelussa.

McManus on edustanut seuratasolla pitkään Manchester Cityä. Toukokuussa 2019 hän solmi sopimuksen Manchester Unitedin kanssa. Tammikuussa 2021 hän siirtyi kauden loppuun ulottuvalla lainasopimuksella Tottenham Hotspuriin.

## Lähteet
Georgia Stanway

**Georgia Stanway** (s. 3. tammikuuta 1999) on englantilainen jalkapalloilija. Hän on pelipaikaltaan keskikenttäpelaaja. Hän on pelannut Englannin naisten maajoukkueessa 25. heinäkuuta 2025 mennessä 83 maaottelua ja tehnyt niissä 24 maalia. Ensimmäisen naisten maaottelunsa hän pelasi marraskuussa 2018. MM-kilpailuissa 2019 hän pelasi avauskokoonpanossa yhdessä ottelussa ja tuli vaihdosta kentälle neljässä ottelussa. EM-kilpailuissa 2022 hän voitti kultaa ja teki alkulohko-ottelussa Norjaa vastaan joukkueensa ensimmäisen maalin rangaistuspotkusta ja puolivälierässä Espanjaa vastaan 2–1-voittomaalin jatkoajalla. MM-kilpailuissa 2023 Stanway pelasi avauskokoonpanossa joukkueensa kaikki seitsemän ottelua ja saavutti hopeaa. Hän teki 1–0-voittomaalin ensimmäisessä alkulohko-ottelussa Haitia vastaan. Neljännesvälierässä Nigeriaa vastaan hän epäonnistui maalinteossa ottelun ratkaisseessa rangaistuspotkukilpailussa joukkueensa ensimmäisenä laukojana, mutta Englanti selviytyi lopulta ottelusta jatkoon. EM-kilpailuissa 2025 hän teki alkulohkossa maalin Alankomaita ja Walesia vastaan.

Stanway jakoi parhaan maalintekijän tittelin alle 20-vuotiaiden MM-kilpailuissa 2018, joissa Englanti saavutti pronssia.

Stanway edusti kotimaassaan seitsemän vuoden ajan Manchester Cityä. Kesällä 2022 hän siirtyi saksalaisseura Bayern Müncheniin.

## Lähteet
Fiona Brown

**Fiona Brown** (s. 31. maaliskuuta 1995) on skotlantilainen jalkapalloilija. Hän on pelipaikaltaan hyökkääjä. Hän on pelannut Skotlannin naisten maajoukkueessa vuoden 2019 MM-kilpailujen päättyessä 39 maaottelua ja tehnyt niissä kaksi maalia. MM-kilpailuissa hän pääsi kahdessa ottelussa vaihtopelaajana kentälle.

Brown edustaa ruotsalaisseura FC Rosengårdia.

## Lähteet
Khadija Shaw

**Khadija ”Bunny” Shaw** (s. 31. tammikuuta 1997) on jamaikalainen jalkapalloilija. Hän on pelipaikaltaan hyökkääjä. MM-kilpailuissa 2019 hän pelasi Jamaikan kaikki kolme ottelua alusta loppuun. MM-kilpailuissa 2023 hän pelasi kolme ottelua alusta loppuun mutta joutui olemaan poissa toisesta alkulohko-ottelusta saatuaan ensimmäisessä ottelussa Ranskaa vastaan kaksi varoitusta ja sen seurauksena yhden ottelun pelikiellon. Hän oli pelannut Jamaikan naisten maajoukkueessa vuoden 2019 MM-kilpailujen loppuun mennessä 26 maaottelua ja tehnyt niissä 31 maalia. 

Shaw edusti kaudet 2019–2021 ranskalaisseura Bordeaux’ta, jossa hän teki 35 liigaottelussa 32 maalia. Hän siirtyi kesällä 2021 englantilaisseura Manchester Cityyn. Sekä pelaajat että toimittajat valitsivat hänet WSL:n kauden 2023–2024 parhaaksi pelaajaksi. Hän oli tuolla kaudella liigan paras maalintekijä tehtyään 18 liigaottelussa 21 maalia. *[[The Guardian]]* valitsi Shaw’n vuoden 2024 neljänneksi parhaaksi naispelaajaksi.

Shaw sai kania tarkoittavan lempinimen ”Bunny”, koska hän piti lapsena kovasti porkkanoista. Jamaikan jengiväkivaltaisuuksissa on kuollut muun muassa Shaw’n kolme veljeä.

## Lähteet
Lana Clelland

**Lana Clelland** (s. 26. tammikuuta 1993) on skotlantilainen jalkapalloilija. Hän on pelipaikaltaan hyökkääjä. Hän on pelannut Skotlannin naisten maajoukkueessa vuoden 2019 MM-kilpailujen päättyessä 26 maaottelua ja tehnyt niissä neljä maalia. MM-kilpailuissa hän pääsi ottelussa Japania vastaan vaihtopelaajana kentälle ja teki maalin.

Clelland edustaa italialaisseura Fiorentinaa. Hän on pelannut Italiassa myös Barin ja Tavagnaccon joukkueissa.

## Lähteet
Li Ying

**Li Ying** (s. 7. tammikuuta 1993) on kiinalainen jalkapalloilija. Hän on pelipaikaltaan hyökkääjä. Hän on pelannut Kiinan naisten maajoukkueessa vuoden 2019 MM-kilpailujen päättyessä 110 maaottelua ja tehnyt niissä 27 maalia. Hän oli mukana jo vuoden 2015 MM-kilpailuissa. Vuoden 2019 MM-kilpailuissa hän pelasi kolmessa Kiinan neljästä ottelusta ja teki alkulohko-ottelussa Etelä-Afrikkaa vastaan ottelun ainoan maalin ja samalla koko kisoissa Kiinan ainoan maalin. Aasian-mestaruuskilpailuissa 2018 hän oli turnauksen paras maalintekijä.

## Lähteet
Aake Mäkelä

**Aake Armas Mäkelä** (11. huhtikuuta 1931 Sippola &ndash; 17. toukokuuta 2019 Kouvola) oli suomalainen pikajuoksija. Ammatiltaan hän oli kelloseppä.

Mäkelä oli Suomen yleisurheilun huipulla 1950-luvun alussa. Hän edusti Suomea kaikkiaan kuudessa maaottelussa vuosina 1950–1957. Mäkelän ura jäi suhteellisen lyhyeksi, sillä hän lopetti aktiiviuransa 1950-luvun lopulla. Kalevan kisoissa hän saavutti kaikkiaan neljä pronssimitalia, joista kaksi tuli 100 metrillä vuosina 1950 ja 1952 sekä kaksi 200 metrillä vuosina 1955 ja 1956. Hän oli lisäksi vuonna 1957 tuomassa seuransa Myllykosken Kilpa-Veljet toiseksi SM-viestien 4 × 100 metrillä. Hyvinkään Tahkoa hän edusti vuoteen 1954 saakka.

Työuransa Mäkelä teki kelloseppänä Kymenlaaksossa Myllykoskella, jossa hän perusti oman kellosepänliikkeen vuonna 1954 ja oli töissä liikkeessä joulukuuhun 2018 asti.

## Lähteet
Carly Telford

**Carly Telford** (s. 7. heinäkuuta 1987) on englantilainen jalkapalloilija. Hän on pelipaikaltaan maalivahti. Hän on pelannut Englannin naisten maajoukkueessa vuoden 2019 MM-kilpailujen päättyessä 21 maaottelua. Hän pelasi ensimmäisen maaottelunsa vuonna 2007. MM-kilpailuissa 2019 hän pelasi kolme Englannin seitsemästä ottelusta: yhden alkulohko-ottelun, välierän ja pronssiottelun.

Telford edustaa seuratasolla Chelseaa.

## Lähteet

## Aiheesta muualla
Adriana Sachs

**Adriana Sachs** (s. 25. joulukuuta 1993) on argentiinalainen jalkapalloilija. Hän on pelipaikaltaan puolustaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä 26 maaottelua. MM-kilpailuissa hän pelasi yhden ottelun.

## Lähteet
Lawrenceburg (Tennessee)

**Lawrenceburg** on kaupunki Tennesseen osavaltiossa Yhdysvalloissa. Sen väkiluku oli vuoden  väestönlaskennassa 10 428. Lawrenceburg on Lawrencen piirikunnan hallintokeskus. 

## Kuvia kaupungista

Tiedosto:Lawrence County Courthouse.JPG|Lawrencen piirikunnan oikeustalo.
Tiedosto:Lawrenceburg-water-tower-tn2.jpg|Lawrenceburgin vesitorni.
Tiedosto:Canadian geese near the shore of Lindsey Lake in David Crockett State Park.jpg|David Crockett State Park.


## Lähteet
Kevytkannabis

**Kevytkannabis** on nautintoaine, joka sisältää pääasiassa CBD:tä ja vähäisissä määrin THC:tä. Kevytkannabista nautitaan yleensä polttamalla. Kevytkannabiksen vaikutuksia kuvaillaan sanomalla, että se rentouttaa, mutta ei päihdytä. Jos kevytkannabiksen CBD-pitoisuus on korkea, sillä on päihdyttävä vaikutus huolimatta THC:n vähäisyydestä.

Kevytkannabis on suosittua Sveitsissä, jossa se on laillista.

Kevytkannabistuotteita myydään myös Virossa sekä Italiassa joista jälkimmäinen myös tuottaa niitä vientiin.

## Lähteet
Kyttälänkatu

**Kyttälänkatu** on Tampereen keskustassa Kyttälän kaupunginosassa kulkeva länsi-itäsuuntainen katu, jonka pituus on noin 300 metriä. Sen länsipää sijaitsee Koskipuiston luona Koskikadun risteyksessä ja itäpää entisen pääpostin luona Rautatienkadun risteyksessä. Kyttälänkadun muita poikkikatuja ovat Pellavatehtaankatu, Aleksanterinkatu ja Tuomiokirkonkatu.

Kyttälänkatu on 2010-luvulla muutettu entistä kävelypainotteisemmaksi kaduksi. Sen varrella sijaitsee liiketiloja, muun muassa Stockmannin tavaratalo.

## Kadun nimi ja historia

Kyttälänkatu (ja Kyttälän kaupunginosa) on nimetty alueella sijainneen *Kyttälän* kylän ja talon mukaan. Vuoden 1540 maakirjan mukaan Kyttälä oli Tammerkosken kylään kuulunut yksittäinen talo, mutta vuodesta 1557 lähtien se luettiin omaksi kyläksi, johon kuului kaksi taloa. Molempien talojen isäntiä kutsuttiin lisänimellä *Skyttä*. Nimitys on todennäköisesti johdettu ruotsinkielisestä sanasta *skytte*, jonka merkitys on ’jousiampuja’. 

Tammerkosken itäpuoli liitettiin Tampereeseen Messukylän pitäjästä vuonna 1877. Kaupunginarkkitehti F. L. Calonius suunnitteli Kyttälälle asemakaavan. Hän käytti yksinkertaista ruutukaavaa ja sijoitti Kyttälänkadun paikkaan, mistä oli aikoinaan kulkenut tie Messukylän kautta Viipuriin. Nimi *Kyttälänkatu* esiintyi jo vuoden 1879 asemakaavaluonnoksessa, mutta lopullisesti kaupunginvaltuusto vahvisti Caloniuksen kaavan vasta vuonna 1886. 

## Arkkitehtuuri
Kyttälänkadun länsiosassa on useita rakennustaiteellisesti merkittäviä kohteita, jotka on lueteltu oheisessa taulukossa. Lambert Pettersonin suunnittelema talo Kyttälänkatu 1:ssä on ainoa Kyttälän alueella säilynyt 1800-luvun puurakennus. Se edustaa uusrenessanssikauden nikkarityyliä.

## Lähteet
Auchin roomalaiskatolinen hiippakunta

**Auchin roomalaiskatolinen hiippakunta** on katolinen hiippakunta Nigeriassa. Se toimii Edon osavaltiossa keskuspaikkanaan Auchin kaupunki. Se perustettiin 4. joulukuuta 2002 erottamalla se Benin Cityn arkkihiippakunnasta.

Vuonna 2015 hiippakuntaan kuului 43 seurakuntaa, joihin kuului yhteensä 110 889 jäsentä. Nämä muodostivat 11,1% hiippakunnan alueen väkiluvusta.

## Lähteet
Biju Janata Dal

**Biju Janata Dal** (orijaksi ବିଜୁ ଜନତା ଦଳ, lyh. **BJD**) on intialainen puolue, jonka nykyinen puheenjohtaja on Odishan osavaltion pääministeri Naveen Patnaik. Odishan osavaltiossa puolue on ollut vallassa vuodesta 2000 alkaen. Vuonna 2019 Naveen Patnaik valittiin viidennelle kaudelleen Odishan pääministeriksi. Puolue ei vuoden 2019 parlamenttivaaleissa liittoutunut Intian kansanpuolueen eikä sen kilpailijan kongressipuolueen kanssa vaan piti etäisyyttä molempiin.

Puolue oli liitossa hindunationalistisen Intian kansanpuolueen kanssa 2000-luvun ensimmäisellä vuosikymmenellä. Puolueiden suhteet heikkenivät Odishan uskonnollisten väkivaltaisuuksien takia, jonka myötä vaaliliitosta luovuttiin vuonna 2009. Vuonna 2019 Biju Janata Dalin riveistä parlamenttiin valituista ennätyksellisesti 42 % oli naisia.

## Ideologia ja näkemyksiä
BJD ei katso tunnustavansa mitään ideologiaa, mutta haluaa parantaa yhteiskunnan vähempiosaisten ja Odishan osavaltion tilannetta.. Puolueen ideologiaksi voidaan kuitenkin määritellä sosiaaliliberalismi, sosiaalidemokratia ja populismi. BJD:n tavoitteena on omien sanojensa mukaan luoda "sekulaari ja korruptiosta vapaa hyvinvointivaltio, jonka perustana ovat sosiaalinen oikeudenmukaisuus ja tasa-arvo".  

Puolue on vuodesta 2009 lähtien edustanut niin sanottua kolmatta rintamaa, eli ei ole tehnyt yhteistyötä BJP eikä kongressipuolueen kanssa.

Vuoden 2019 vaalien alla puolue kannatti vaaliohjelmansa mukaan mm. seuraavia asioita:

* maanviljelijöille tarkoitettu koroton laina aina 100 000 rupiaan saakka. 
* 25 000 rupiah avustusta köyhimpien perheiden tyttärille naimisiin mentäessä 
* ilmaista wifi-yhteyttä kaikkien osavaltion korkeakoulujen kampuksille sekä tietokoneluokkaa jokaiseen keskiasteen kouluun
* pienten ja keskisuurten yrittäjien etua valvovan järjestön perustamista   

## Vaalimenestys
### Intian parlamenttivaaleissa (Lok Sabha)

### Odishan osavaltiovaaleissa

## Lähteet